CELEX: 32009H0498
Language: da
Date: 2009-06-23 00:00:00
Title: Kommissionens henstilling af 23. juni 2009 om referencemetadata til det europæiske statistiske system (EØS-relevant tekst)

30.6.2009   
            
            
               DA
            
            
               Den Europæiske Unions Tidende
            
            
               L 168/50
            
         
      KOMMISSIONENS HENSTILLING
   
   af 23. juni 2009
   om referencemetadata til det europæiske statistiske system
   (EØS-relevant tekst)
   (2009/498/EF)
   KOMMISSIONEN FOR DE EUROPÆISKE FÆLLESSKABER,
   som henviser til traktaten om oprettelse af Det Europæiske Fællesskab, særlig artikel 211, og
   som tager følgende i betragtning:
   
               (1)
            
            
               Adfærdskodeksen for europæiske statistikker (1), der henvender sig til medlemsstaternes og Fællesskabets statistikmyndigheder, indeholder 15 principper om de institutionelle rammer, de statistiske fremgangsmåder og statistikprodukterne.
            
         
               (2)
            
            
               Princip 15 i adfærdskodeksen for europæiske statistikker drejer sig om europæiske statistikkers tilgængelighed og klarhed, og det understreges heri, at metadata bør dokumenteres efter standardiserede metadatasystemer.
            
         
               (3)
            
            
               Referencemetadata er en integrerende del af alle statistikmyndigheders metadatasystem.
            
         
               (4)
            
            
               Med vedtagelsen af adfærdskodeksen for europæiske statistikker har medlemsstaternes og Fællesskabets statistikmyndigheder forpligtet sig til at producere statistikker af høj kvalitet, hvilket også kræver en mere gennemsigtig og harmoniseret rapportering om datakvaliteten.
            
         
               (5)
            
            
               Som led i SDMX-initiativet om fælles tekniske og statistiske standarder for udveksling og deling af data og metadata, der blev lanceret af Den Internationale Betalingsbank, Den Europæiske Centralbank, Fællesskabets statistikmyndighed (Eurostat), Den Internationale Valutafond, Organisationen for Økonomisk Samarbejde og Udvikling, De Forenede Nationer og Verdensbanken, er der blevet udarbejdet indholdsorienterede retningslinjer for SDMX til støtte for indførelsen og implementeringen af harmoniserede metadata i det europæiske statistiske system.
            
         
               (6)
            
            
               Der kan opnås betydelige effektivitetsforbedringer, hvis referencemetadata udarbejdes på grundlag af en harmoniseret liste over statistiske begreber inden for det europæiske statistiske system, og hvis medlemsstaternes og Fællesskabets statistikmyndigheder samtidig får mulighed for om nødvendigt at indføre flere statistiske begreber inden for bestemte statistikområder.
            
         
               (7)
            
            
               Europa-Parlamentets og Rådets forordning (EF) nr. 223/2009 af 11. marts 2009 om europæiske statistikker (2) er referencerammen for denne henstilling,
            
         HENSTILLER TIL MEDLEMSSTATERNE:
   
               1)
            
            
               at de nationale statistikmyndigheder opfordres til at anvende de statistiske begreber og underbegreber, der er opført i bilaget, når referencemetadata sammenstilles inden for de forskellige statistiske områder, og når referencemetadata udveksles inden for det europæiske statistiske system eller med andre statistiske systemer
            
         
               2)
            
            
               at de nationale statistiske myndigheder tilføjer flere statistiske begreber til ovennævnte liste over begreber og delbegreber, hvis det er nødvendigt inden for bestemte statistikområder, og
            
         
               3)
            
            
               at de nationale statistikmyndigheder opfordres til regelmæssigt at underrette Kommissionen om, i hvilket omfang de anvender begreberne og delbegreberne i bilaget.
            
         
      Udfærdiget i Bruxelles, den 23. juni 2009.
      
         
            På Kommissionens vegne
         
         Joaquín ALMUNIA
         
         
            Medlem af Kommissionen
         
      
   
   
      (1)  Kommissionens henstilling af 25. maj 2005 om medlemsstaternes og Fællesskabets statistikmyndigheders uafhængighed, integritet og ansvarlighed (KOM(2005) 217 endelig).
   
      (2)  EUT L 87 af 31.3.2009, s. 164.
   
      BILAG
      
         Liste over statistiske begreber og underbegreber (med definitioner af begreber og underbegreber)
      
      
                  Nr.
               
               
                  Begreb
               
               
                  Underbegreb
               
               
                  Beskrivelse
               
            
                  1.
               
               
                  Kontakt
               
               
                   
               
               
                  Kontaktpunkter (personer eller organisationer) for henvendelser angående data eller metadata, herunder kontaktoplysninger
               
            
                  1.1.
               
               
                   
               
               
                  Kontaktorganisation
               
               
                  Navnet på organisation, der kan kontaktes angående data eller metadata
               
            
                  1.2.
               
               
                   
               
               
                  Enhed i kontaktorganisation
               
               
                  En organisations afdeling, hvortil der kan rettes henvendelse
               
            
                  1.3.
               
               
                   
               
               
                  Kontaktnavn
               
               
                  Navnet på kontaktpunkt for henvendelser angående data eller metadata
               
            
                  1.4.
               
               
                   
               
               
                  Kontaktpersons funktion
               
               
                  Det fagområde, som kontaktpersonen har ansvaret for, f.eks. »metodologi«, »databasestyring« eller »formidling«
               
            
                  1.5.
               
               
                   
               
               
                  Kontaktpostadresse
               
               
                  Postadressen på kontaktpunkt for henvendelser angående data eller metadata
               
            
                  1.6.
               
               
                   
               
               
                  Kontakt-e-mail-adresse
               
               
                  E-mail-adressen på kontaktpunkt for henvendelser angående data eller metadata
               
            
                  1.7.
               
               
                   
               
               
                  Kontakttelefon-nummer
               
               
                  Telefonnummeret på kontaktpunkt for henvendelser angående data eller metadata
               
            
                  1.8.
               
               
                   
               
               
                  Kontakttelefax-nummer
               
               
                  Telefaxnummeret på kontaktpunkt for henvendelser angående data eller metadata
               
            
                  2.
               
               
                  Opdatering af metadata
               
               
                   
               
               
                  Den dato, hvor metadataelementet blev indlæst eller ændret i databasen
               
            
                  2.1.
               
               
                   
               
               
                  Seneste attestering af metadata
               
               
                  Datoen for domænemanagerens seneste attestering til bekræftelse af, at de afsendte metadata stadig er aktuelle, selv om indholdet ikke er blevet ændret
               
            
                  2.2.
               
               
                   
               
               
                  Seneste afsendelse af metadata
               
               
                  Datoen for den seneste formidling af metadata
               
            
                  2.3.
               
               
                   
               
               
                  Seneste opdatering af metadata
               
               
                  Datoen for den seneste opdatering af metadataenes indhold
               
            
                  3.
               
               
                  Statistisk fremstilling
               
               
                   
               
               
                   
               
            
                  3.1.
               
               
                   
               
               
                  Databeskrivelse
               
               
                  Datasættet i hovedtræk beskrevet på en let forståelig måde med angivelse af de formidlede data og indikatorer
               
            
                  3.2.
               
               
                   
               
               
                  Klassifikationssystem
               
               
                  Ordning eller opdeling af genstande i grupper efter de egenskaber, genstandene har til fælles
               
            
                  3.3.
               
               
                   
               
               
                  Sektordækning
               
               
                  De vigtigste økonomiske eller andre sektorer, som statistikkerne omfatter
               
            
                  3.4.
               
               
                   
               
               
                  Statistiske begreber og definitioner
               
               
                  Statistiske kendetegn vedrørende statistiske observationer
               
            
                  3.5.
               
               
                   
               
               
                  Statistisk enhed
               
               
                  Enhed, for hvilken der søges oplysninger, og for hvilken der i sidste ende udarbejdes statistikker
               
            
                  3.6.
               
               
                   
               
               
                  Statistisk population
               
               
                  Det samlede antal medlemmer eller populationen eller »universet« af en nærmere defineret gruppe af personer, genstande eller begivenheder
               
            
                  3.7.
               
               
                   
               
               
                  Referenceområde
               
               
                  Det land eller geografiske område, som det undersøgte statistiske fænomen vedrører
               
            
                  3.8.
               
               
                   
               
               
                  Tidsdækning
               
               
                  Varigheden af den periode, for hvilken der foreligger data
               
            
                  3.9.
               
               
                   
               
               
                  Basisperiode
               
               
                  Den tidsperiode, der anvendes som basis for et indeks, eller hvortil en konstant dataserie refererer
               
            
                  4.
               
               
                  Måleenhed
               
               
                   
               
               
                  Den enhed, hvori dataværdierne måles
               
            
                  5.
               
               
                  Referenceperiode
               
               
                   
               
               
                  Den tidsperiode eller det tidspunkt, hvortil den statistiske observation refererer
               
            
                  6.
               
               
                  Institutionelt mandat
               
               
                   
               
               
                  Regelsæt eller andre formelle retningslinjer, hvorved en organisation overdrages ansvaret for og bemyndigelsen til at indsamle, bearbejde og formidle statistikker
               
            
                  6.1.
               
               
                   
               
               
                  Retsakter og andre aftaler
               
               
                  Retsakter eller andre formelle eller uformelle aftaler, hvorved et organ overdrages ansvaret for og bemyndigelsen til at indsamle, bearbejde og formidle statistikker
               
            
                  6.2.
               
               
                   
               
               
                  Datadeling
               
               
                  Aftaler om eller procedurer for datadeling og -koordinering mellem dataproducerende organer
               
            
                  7.
               
               
                  Fortrolighed
               
               
                   
               
               
                  En egenskab ved data, der angiver, i hvilket omfang uretmæssig udbredelse heraf vil skade kildens eller andre relevante parters interesser
               
            
                  7.1.
               
               
                   
               
               
                  Fortrolighed - politik
               
               
                  Lovgivningsinitiativer eller andre formelle procedurer, som forhindrer ulovlig offentliggørelse af data, som kan afsløre en persons eller økonomisk enheds identitet enten direkte eller indirekte
               
            
                  7.2.
               
               
                   
               
               
                  Fortrolighed - databehandling
               
               
                  Regler for behandling af data, som skal sikre statistisk fortrolighed og forhindre uretmæssig udbredelse
               
            
                  8.
               
               
                  Formidlingspolitik
               
               
                   
               
               
                  Regler for formidling af statistiske data til de berørte parter
               
            
                  8.1.
               
               
                   
               
               
                  Formidlingskalender
               
               
                  Tidsplan for formidling af statistikker
               
            
                  8.2.
               
               
                   
               
               
                  Adgang til formidlingskalender
               
               
                  Adgang til oplysninger om formidlingskalender
               
            
                  8.3.
               
               
                   
               
               
                  Brugeradgang
               
               
                  Retningslinjer for formidling af data til brugerne, formidlingens omfang (f.eks. til offentligheden, udvalgte brugere), hvordan brugerne oplyses om dataformidlingen, og om retningslinjerne er bestemmende for formidlingen af statistiske data til alle brugere
               
            
                  9.
               
               
                  Formidlingshyppighed
               
               
                   
               
               
                  Tidsintervallet mellem statistikkernes formidling over en given periode
               
            
                  10.
               
               
                  Formidlingsform
               
               
                   
               
               
                  De medier, der anvendes til formidlingen af statistiske data og metadata
               
            
                  10.1.
               
               
                   
               
               
                  Pressemeddelelse
               
               
                  Regelmæssige eller lejlighedsvise pressemeddelelser om data
               
            
                  10.2.
               
               
                   
               
               
                  Publikationer
               
               
                  Regelmæssige eller lejlighedsvise publikationer, hvori dataene gøres tilgængelige for offentligheden
               
            
                  10.3.
               
               
                   
               
               
                  Onlinedatabaser
               
               
                  Oplysninger om onlinedatabaser, hvor man kan få adgang til de offentliggjorte data
               
            
                  10.4.
               
               
                   
               
               
                  Adgang til mikrodata
               
               
                  Oplysninger om, hvorvidt mikrodata også formidles
               
            
                  10.5.
               
               
                   
               
               
                  Andet
               
               
                  Oplysninger om de vigtigste andre dataformidlinger
               
            
                  11.
               
               
                  Adgang til dokumentation
               
               
                   
               
               
                   
               
            
                  11.1.
               
               
                   
               
               
                  Dokumentation om metodologi
               
               
                  Beskrivelse af og henvisninger til metodologisk materiale
               
            
                  11.2.
               
               
                   
               
               
                  Dokumentation om kvalitet
               
               
                  Dokumentation om de procedurer, der anvendes i forbindelse med kvalitetsstyring og kvalitetsvurdering
               
            
                  12.
               
               
                  Kvalitetsstyring
               
               
                   
               
               
                  Systemer og strukturer inden for en organisation til styring af kvaliteten af statistiske produkter og processer
               
            
                  12.1.
               
               
                   
               
               
                  Kvalitetssikring
               
               
                  Alle gennemførte systematiske aktiviteter til sikring af, at processerne opfylder kravene til statistikprodukterne
               
            
                  12.2.
               
               
                   
               
               
                  Kvalitetsvurdering
               
               
                  Samlet vurdering af datakvaliteten ud fra standardkvalitetskriterier
               
            
                  13.
               
               
                  Relevans
               
               
                   
               
               
                  Angiver, i hvilket omfang statistiske oplysninger opfylder brugernes nuværende og potentielle behov
               
            
                  13.1.
               
               
                   
               
               
                  Brugerbehov
               
               
                  Beskrivelse af brugernes behov angående statistiske data
               
            
                  13.2.
               
               
                   
               
               
                  Brugertilfredshed
               
               
                  Foranstaltninger til vurdering af brugernes tilfredshed
               
            
                  13.3.
               
               
                   
               
               
                  Fuldstændighed
               
               
                  Angiver, i hvilket omfang alle de krævede statistiske oplysninger foreligger
               
            
                  14.
               
               
                  Nøjagtighed og pålidelighed
               
               
                   
               
               
                  Nøjagtighed: graden af overensstemmelse mellem beregninger eller skøn og de eksakte eller sande værdier, statistikkerne skulle måle
                  Pålidelighed: graden af overensstemmelse mellem det første skøn og efterfølgende skøn
               
            
                  14.1.
               
               
                   
               
               
                  Generel nøjagtighed
               
               
                  Vurdering af et bestemt datasæts eller -områdes nøjagtighed, hvorved nøjagtigheden af de forskellige komponenter sammenfattes
               
            
                  14.2.
               
               
                   
               
               
                  Stikprøvefejl
               
               
                  Den del af forskellen mellem en populationsværdi og et skøn heraf beregnet på grundlag af en tilfældig stikprøve, hvilket skyldes, at kun en delmængde af populationen observeres
               
            
                  14.3.
               
               
                   
               
               
                  Ikke-stikprøvefejl
               
               
                  Fejl i stikprøveskøn, som ikke kan tilskrives stikprøveudsving
               
            
                  15.
               
               
                  Aktualitet og punktlighed
               
               
                   
               
               
                   
               
            
                  15.1.
               
               
                   
               
               
                  Aktualitet
               
               
                  Tidsperioden mellem dataenes tilgængelighed og den begivenhed eller det fænomen, de beskriver
               
            
                  15.2.
               
               
                   
               
               
                  Punktlighed
               
               
                  Tidsintervallet mellem den faktiske levering af dataene og den dato, de skulle have været leveret
               
            
                  16.
               
               
                  Sammenligne-lighed
               
               
                   
               
               
                  Måling af virkningen af forskelle i anvendte statistiske begreber, måleværktøjer og måleprocedurer, når statistikker sammenlignes mellem geografiske områder eller over tid
               
            
                  16.1.
               
               
                   
               
               
                  Sammenlignelighed — geografisk
               
               
                  Angiver, i hvilket omfang statistikker er sammenlignelige mellem geografiske områder
               
            
                  16.2.
               
               
                   
               
               
                  Sammenlignelighed over tid
               
               
                  Angiver, i hvilket omfang statistikker er sammenlignelige over tid
               
            
                  17.
               
               
                  Sammenhæng
               
               
                   
               
               
                  Angiver, i hvilket omfang oplysningerne er velegnede til at blive kombineret på forskellige måder og til forskellige formål
               
            
                  17.1.
               
               
                   
               
               
                  Sammenhæng — tværgående
               
               
                  Angiver, i hvilket omfang statistikker er forenelige med statistikker udarbejdet på grundlag af andre datakilder eller statistiske områder
               
            
                  17.2.
               
               
                   
               
               
                  Sammenhæng — intern
               
               
                  Angiver, i hvilket omfang statistikker er konsistente inden for et givet datasæt
               
            
                  18.
               
               
                  Omkostninger og byrde
               
               
                   
               
               
                  Omkostninger forbundet med indsamling og produktion af et statistikprodukt og byrden for respondenterne
               
            
                  19.
               
               
                  Datarevision
               
               
                   
               
               
                  Enhver ændring af en værdi i offentliggjorte statistikker
               
            
                  19.1.
               
               
                   
               
               
                  Datarevision — politik
               
               
                  Politik, som skal sikre gennemsigtigheden af offentliggjorte data; sammenstilling af foreløbige data, som senere revideres
               
            
                  19.2.
               
               
                   
               
               
                  Datarevision — praksis
               
               
                  Oplysninger om praksis for datarevisioner
               
            
                  20.
               
               
                  Statistisk bearbejdning
               
               
                   
               
               
                   
               
            
                  20.1.
               
               
                   
               
               
                  Kildedata
               
               
                  Variabler og komponenter i statistiske rådata, der anvendes til udarbejdelse af statistiske aggregater
               
            
                  20.2.
               
               
                   
               
               
                  Dataindsam-lingshyppighed
               
               
                  Hyppighed, hvormed kildedata indsamles
               
            
                  20.3.
               
               
                   
               
               
                  Dataindsamling
               
               
                  Systematisk proces, der består i at samle data til officielle statistikker
               
            
                  20.4.
               
               
                   
               
               
                  Datavalidering
               
               
                  Proces, som består i at overvåge resultaterne af datasammenstillingen og sikre kvaliteten af de statistiske data
               
            
                  20.5.
               
               
                   
               
               
                  Datasammenstilling
               
               
                  Behandling af data for at aflede nye oplysninger ud fra et givet sæt regler
               
            
                  20.6.
               
               
                   
               
               
                  Justering
               
               
                  En række procedurer til ændring af statistiske data, således at de opfylder nationale eller internationale standarder, eller til eliminering af kvalitetsforskelle ved sammenstilling af bestemte datasæt
               
            
                  21.
               
               
                  Bemærkninger
               
               
                   
               
               
                  Supplerende tekst, som kan knyttes til data eller metadata